text: бекіністік шеп ресей өкіметінің өз үстемдігін нығайту мақсатында қазақ жерлерінде салған қамалды қорғаныстар жүйесі. 18 ғасырдың 30 40-жылдарында қазақстанның батыс және солтүстік шекараларына алғашқы бекіністік шептер салына бастады. верхне-яицкіден (қазіргі верхно-уральск) тобылдағы звериноголовск қамалына дейін ұзындығы 770 км-ге жуық уйск бекіністік шебі жасалды. омбыны семей және өскеменмен жалғастыратын ұзындығы 930 км ертіс бекініс шебінің қабырғасы тұрғызылды. 1752 55 қамалы мен ертіс аралығында ұзындығы 560 км-ден асатын жаңа есіл бекініс шебі салынды. бұл уйск және ертіс бекініс шептерін бір-бірімен байланыстырды. 19 ғасырдың 2-жартысында сырдария бойы мен жетісу өңірінде де бекіністік шептер салынды. гурьев, орал, орынбор, троицк, петропавл, семей, т.б. қамалдар бекіністік шептер құрамына кірді.